google/wiki40b huggingface dataset:
Ferdinand Anton Danneskiold-Laurvig

Biografi

Han var barn nr. åtte i rekken av Ulrik Frederik Gyldenløve og Antoinette Augusta av Aldenburgs (1666–1701) barn og ble greve av Laurvig (Larvik) bare 16 år gammel. Han eide også Knyphausen, Herzhorn, Haraldested, Skjoldenæsholm med flere. Fra 1702 ble han utdannet på Det ridderlige Akademi i København, hvoretter han reiste noen år i utlandet og deltok som officer i Den spanske arvefølgekrig. I 1713 ble han utnevnt til geheimeråd og 14 dager etterpå mottok han Elefantordenen. Året etter ble han overstallmester. 
I 1711 ektet han Mette Cathrine Ahlefeldt (1686–1712), datter av Hans Joachim Ahlefeldt til Bukhavn; hun døde barnløs den 5. mars 1712. Danneskiold-Laurvig giftet seg deretter med Ulrike Eleonore Reventlow, søster til Frederik IVs dronning Anna Sophie Reventlow. Fra januar 1723 var han direktør for Vestindisk-guineisk Kompagni. I 1739 mottok han Troskapsordenen og først etter Christian VIs død fikk han rang av geheimeråd i konseilet. Han hadde tilsynelatende ikke noe varmt forhold til hverken Frederik IV eller Christian VI.
I Laurvig stiftet han hospitalet for grevskapets fattige og støttet skolevesenet. I København utvidet han ved byggmesteren Johan Cornelius Krieger det Danneskjold-Laurwigenske Palais (senere Moltkes Palais) i Bredgade. Danneskiold-Laurvig døde den 18. september 1754, og ble begravet i Vor Frue kirke i København. Hans annen hustru var død seks dager før. De etterlot seg sønnene Frederik Ludvig (1717–1762) og Christian Conrad.
Jen Lee

Bakgrunn

Etter Terrorangrepet på USA 11. september 2001 bestemte han seg for å verve seg til militæret. Han var sersjant fram til 2015. Hans skade stammer fra en motorsykkelulykke, han amputerte den ene foten i mars 2009. Han begynte med kjelkehockey ved Brooke Army Medical Center i 2009, og debuterte for USA i 2010.

Idrettskarriere

Han deltok i World Sledge Hockey Challenge 2012, der USA vant. Han deltok også i VM i kjelkehockey 2012, der USA vant etter seier 5-1 over Sør-Korea. 
USA kom på andreplass i World Sledge Hockey Challenge 2013, der Lee deltok. De kom på andreplass i VM i kjelkehockey 2013, etter finaletap 0-1 mot Canada. Året etter deltok han på USAs lag som vant kjelkehockey under Paralympiske vinterleker 2014.  
Han deltok i World Sledge Hockey Challenge 2017, der USA vant. I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada.
Radmilo Ivančević

Karriere

Radmilo Ivančević startet sin profesjonelle karriere i FK Takovo i 1967. Han har også spilt for FK Partizan og Fenerbahçe SK.
Agyneta cauta

Utseende

Agyneta cauta er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Storaks

Storaks (latin: balsamum styracis liquidum, også kalt styrax) er en harpiks som fremstilles fra orientalsk ambratre (Liquidambar orientalis) i sørlige Anatolia og ambratre (Liquidambar styraciflua) i Nord- og Mellom-Amerika. Den inneholder blant annet kanelsyre og brukes til fremstilling av parfyme og som smakstilsetting. Den er også blitt brukt til medisinske formål.
Junior-VM i friidrett 2014 – 4 × 100 meter stafett menn

Forsøksheat

25. juli

De to beste i hvert heat (Q) og de to raskeste for øvrig (q) gikk videre til finalen

Detaljer

De to beste i hvert heat (Q) og de to raskeste for øvrig (q) gikk videre til finalen
Den Norske Fredsfilmprisen

Den Norske Fredsfilmprisen/ Norwegian Peace Film Award (NoFPA) skal gis til en film som setter søkelys på direkte, strukturell eller kulturell vold og på en kreativ og kunstnerisk måte bidrar til forebygging eller reduksjon av vold/krig. Det norske fredsfilmfondet sponser prisen. Dette fondet er et samarbeid mellom Tromsø Internasjonale Filmfestival, Centre for Peace Studies og Studentnettverk for fred.
Prisen deles ut hvert år under Tromsø Internasjonale Filmfestival.
Råå IF

Historie

Råå IF ble stiftet 25. mars 1921 av en gruppe studenter i en kjeller i Tågaborg. Klubbens første styreledelse besto av Åke Gyllander (styreleder), K.E. Sundberg (sekretær) og G. Christell (kasserer). Klubben het opprinnelig Enighet, men fra 1925 Råå Idrottsförening. De første hjemmekampene ble spilt i Valhallagatan, men fra 1928 av ble Råå IP tatt i bruk, hvor første kampen fant sted 29. mai mot Stattena IF.
Klubben har gjennom historien spilt på ulike nivå i det svenske seriesystemet, men hadde sin gullalder på slutten av 1940-årene og i begynnelsen av 1950-årene. Råå IF vant Svenska Cupen 1948, da de slo BK Kenty 6-0 i finalen. I 1950, med Albin Dahl som trener, rykket Råå IF opp i Allsvenskan. Råå IF avsluttet første sesong i den svenske toppserien på en annenplass. De to årene i Allsvenskan spilte Råå IF sine hjemmekamper på Olympia i Helsingborg, hvor de hadde et gjennomsnitt på 9273 tilskuere.
Klubben har i senere tid har variable prestasjoner, og nådde bunnen i 1996, da de spilte i Division 7. Råå IF spiller 2014-sesongen i Division 3 Södra Götaland, som er på nivå fem i svensk fotball. Råå IF ligger under Skånes Fotbollförbund.
Åke Olsson har flest kamper i klubbens historie med 617 A-lagskamper fra 1945 til 1960.

Meritter

Svenska Cupen: 1948
Ørehund

Klassifisering

Ørehunden volder problemer med hensyn til klassifiseringen, siden den har hele 72 diploide kromosomer. Tidligere ble den regnet til gruppen med revelignende canider, men Wayne mente det var mer korrekt å plassere den i ei ny gruppe kalt andre canider, sammen med mårhund og grårever.

Beskrivelse

Ørehunden har fått navnet sitt etter de enorme flaggermuslignende ørene, som gjerne blir 114-135 mm lange. Pelsen er gulbrun til brun i fargen på kroppen, til nærmest sort nedover benene og den ytre delen av halen. Halsen og undersiden er blekbrune. Ansiktet har et brillelignende maske som minner om vaskebjørnens. Ørehunden skiller seg fra andre rever også gjennom å ha en annerledes dentalutrustning. Den har normalt 46-50 tenner i kjeften, som blant annet inkluderer tre øvre og fire nedre molarer på hver side.
Ørehunden veier normalt 3-5,3 kg og måler ca. 46-66 cm fra snuten til haleroten.

Utbredelse og habitat

Kun to populasjoner er kjent av ørehund. Den ene holder til fra Etiopia og sør i Sudan, ned til Tanzania. Den andre holder til fra sør i Angola og Zimbabwe (tidligere Rhodesia) til Sør-Afrika. Arten finnes i følgende land: Angola, Botswana, Etiopia, Kenya, Mosambik, Namibia, Somalia, Sør-Afrika, Sør-Sudan, Tanzania, Uganda og Zimbabwe.
Ørehunden trives på savanne og gressland, der gresset er kort. De tar tilhold i huler, som de enten graver ut selv eller overtar etter andre dyr. Hulene har gjerne flere ut-/innganger. Innenfor territoriet har familien gjerne flere slike huler.

Atferd og matvaner

Ørehunden er for det meste nattaktiv, men ikke alltid. Den lever i små familiegrupper, som oftest foreldre og deres avkom. I Serengeti er den 85% nattaktiv, mens den i Sør-Afrika gjerne er døgnaktiv om vinteren og nattaktiv om sommeren. En studie gjort i Serengeti nasjonalpark viste at territoriet varierte fra 0,25 til 1,5 km² i størrelse. Dyra markerte territoriet sitt ved å urinere langs grensene. Dyra i gruppen sover, jakter og hviler sammen. De vil også forsvare hverandre og sosialisere seg internt gjennom å stelle hverandre.
Kosten består av insekter og andre leddyr, av og til også små gnagere, øgler, fugleunger, egg og forskjellig plantemateriale. De lange ørene er et viktig redskap når den leter etter bytte. Termitter (Hodotermes) og skarabider kan utgjøre opp mot 80% av dietten. De får også mye av sitt veskebehov dekket gjennom kroppsvæsken til disse individene.
Nordøyane

Nordøyane er ei øygruppe i kommunene Haram og Sandøy på nordre Sunnmøre og ytre Romsdal i Møre og Romsdal. Den omfatter øyene Harøy, Fjørtofta, Flemsøya (også kalt Skuløya eller Longva), Haramsøya, Lepsøya. Avgrensinga i sør er Breisundet. Øyene i Giske kommune (Valderøy og Vigra, Godøy og Giske) nevnes også som del av Nordøyane. Betegnelsen Nordøyane brukes særlig om de store øyene i Haram kommune. Øyene i Giske kommune, som er nærmest Ålesund sentrum, har fergefri fastlandsforbindelse med Ålesund mens de andre er knytta sammen med bilferger og hurtigbåter. Den planlagte Nordøyvegen skal forbinde de nordligste øyene med fastlandet via bro og tre undersjøiske tunneler.
Sørøyane er øygruppen sør for Ålesund, med blant annet Hareidlandet, Gurskøya og Runde. Mens Sørøyane er relativt fjellrike, er Nordøyane til dels flate og har relativt store gårder.
Breistølen (Bergen)

Breistølen er et nabolag og en vei i Ladegården i Bergen. Breistølen ligger på oversiden av (og øst for) Fjellveien, ved foten av Fløyfjellet like syd for Skredderdalen.
Navnet Breistølen kommer av at området i gamle dager var Ladegårdens støl.
Fra Fjellveien går bebyggelsen i Breistølen bratt oppover nordsiden av Fløyfjellet. Til den øverste delen går det ikke vei, bare trapper. Denne delen strekker seg nesten helt opp til Tippetue, som er den nordligste av veiene fra Fløyen nedover mot Fjellveien.
Administrativt er Breistølen grunnkrets 12 010 628 i Bergen kommune, delområde Sandviken og levekårsone Fjellsiden Nord.
Breistølen må ikke forveksles med Breistølsveien, som ligger på nedsiden av (og vest for) Fjellveien. Breistølsveien går fra nordenden av Skanselien oppover mot sydenden av Persenbakken.
Mark 48 torpedo

Mark 48 torpedo er en torpedo utviklet for Den amerikanske marinen til bruk ombord i ubåter. Den første versjonene ble tat i bruk i 1971. Alle amerikanske ubåter i Ohio-klassen, Los Angeles-klassen, Seawolf-klassen og Virginia-klassen er utstyrt med Mark 48 torpedoer.
Football League Championship 2008–2009

Playoff

Sheffield United, Reading, Burnley og Preston North End spiller kvalifiseringsspill om den siste Premier League-plassen. Det ble til slutt Burnley som vant playoffen, og rykket opp til Premier League.

1. serierunde

 

3. serierunde

 

5. serierunde

 

7. serierunde

 

9. serierunde

 

11. serierunde

 

13. serierunde

 

15. serierunde

 

17. serierunde

 

19. serierunde

 

21. serierunde

 

23. serierunde

 

25. serierunde

 

27. serierunde

 

29. serierunde

 

31. serierunde

 

33. serierunde

 

35. serierunde

 

37. serierunde

 

39. serierunde

 

41. serierunde

 

43. serierunde

 

45. serierunde
Elián González-saken

Elián González-saken (født 6. desember 1993 på Cuba) er en hendelse som startet med en liten cubansk gutt som ble funnet flytende på en bilring utenfor Floridas kyst i 1999. Gutten hadde rømt fra Cuba sammen med sin mor, men moren og de andre i følget hadde druknet i løpet av ferden. Gutten ble oppdaget av noen fiskere og senere tatt hånd om av slektinger i det eksil-kubanske miljøet i Miami. Deretter ble det strid om gutten skulle forbli i USA eller sendes tilbake til sin far på Cuba. Hele saken førte til en krangel mellom cubanske myndigheter og USA, og etterhvert utviklet det hele seg til en storpolitisk affære mellom de to landene. Det endte med at gutten ble tilbakeført til sin far på Cuba.

Bakgrunn for striden

Elian ble tatt hånd om av slektninger i Miami som hevdet at den seks år gamle gutten var politisk flyktning og derfor nektet å sende ham tilbake til faren på Cuba. Han ble raskt utnyttet som symbol på kampen mot Fidel Castro. Blant annet gikk USAs visepresident Al Gore gikk inn for at Kongressen skulle gi gutten fast oppholdstillatelse. Gores standpunkt adskilte seg fra Clinton-administrasjonens. Justisminister Janet Reno gikk inn for at gutten skulle hjem til faren på Cuba. Mange politiske kommentatorer mente at det ville være et alvorlig slag mot Gores presidentsjanser i Florida hvis Elian ble sendt tilbake til Cuba.
Til eksilkubanernes store frustrasjon bestemte innvandringsmyndighetene 5. januar 2000 at faren, Juan Miguel González, hadde foreldreretten, og at gutten måtte sendes hjem. Etter en lang rettsprosess og langvarige forhandlinger nektet grandonkelen Lázaro González å utlevere ham, og Elian ble til slutt hentet av amerikansk politi i en dramatisk kommandoaksjon. Eksilmiljøet i USA reagerte med voldsomme gateprotester, mens Elian ble gjenforent med sin far, som var kommet til Washington fra Cuba for å hente ham. Det varte likevel enda noen måneder før USAs høyesterett bestemte at slektingene i USA ikke hadde rett til å søke asyl på guttens vegne og at bare faren kan ta beslutninger på vegne av gutten. Dermed kunne far og sønn reise tilbake til Cuba.

Etter striden

Det kubanske eksilmiljø endte opp med å bli diskreditert og mange amerikanere oppfatter dem som fanatikere som. Stikk i strid med deres ønsker bidro dramaet til at den amerikanske kongressen lettet litt på den nesten 40 år gamle blokaden av Cuba.
Janet Reno, som var generaladvokat og som hadde gitt ordre om å gripe gutten med makt mottok en del kritikk for måten gutten ble hentet på.
I 2005 ble Elian intervjuet av 60 Minutes hvor han fortalte at han trivdes og at han betraktet Castro som en venn.
Hendelsen har blitt overført til film flere ganger. Blant annet en dramafilm for TV allerede i 2000 og en dokumentarfilm i 2017.
Astrid av Sverige

Bakgrunn

Hun ble født som Hennes Kongelige Høyhet Prinsesse Astrid av Sverige. Hun var den yngste datteren av prins Carl av Sverige og prinsesse Ingeborg av Danmark, og lillesøsteren til prinsesse Märtha, som senere ble kronprinsesse av Norge.

Ulykke

I 1934 ble Leopold konge av Belgia, og Astrid ble dermed dronning. Det varte imidlertid ikke lenge. Sensommeren 1935 var nemlig kongeparet på biltur i Sveits, og ved et uhell kjørte de av veien og inn i et pæretre. Kong Leopold klarte seg godt med bare noen skrammer, mens dronning Astrid døde i sin ektemanns armer, bare 29 år gammel.
Etter sin død har dronning Astrid nærmest fått helgenstatus i Belgia.   Det finnes gater, kirker, torg og parker oppkalt etter henne.
Kvalifisering til Håndball-EM 2018 for kvinner

Kvalifisering til Håndball-EM 2018 for kvinner foregikk fra 9. juni 2017 til 3. juni 2018. 32 nasjoner konkurrerte om 15 ledige plasser, da vertsnasjonen Frankrike er automatisk kvalifisert.

Første kvalifiseringsrunde

Trekningen ble foretatt 20. mars 2017 i Wien i Østerrike. Lagene ble delt inn i to grupper à tre lag, hvor det beste laget i hver gruppe avanserte til andre kvalifiseringsrunde.

Andre kvalifiseringsrunde

Trekningen ble foretatt 21. april 2017 i Paris i Frankrike. Lagene ble delt inn i syv grupper à fire lag, hvor de to beste i hver gruppe, pluss beste gruppetreer kvalifiserer seg til EM-sluttspillet.
Familieracer

Familieracer er en betegnelse på en bil som både er praktisk og sprek.
Uttrykket brukes ofte om stasjonsvogner med motorytelse utover det som er normalt for en familiebil. Det er likevel ikke utelukkende ytelse som gir betegnelsen familieracer, men ytelse i kombinasjon med sportslige kjøreegenskaper og et stylet eksteriør.
Begrepet er ikke registrert i bokmålsordboka og nynorskordboka, men benyttes likevel flittig av blant annet biljournalister.
Mykland

Mykland er ei bygd i Froland kommune i Aust-Agder.

Historie

Innlandsbygda Mykland ble egen kommune etter at den ble skilt ut fra Åmli kommune i Aust-Agder i 1876, og var selvstendig kommune til 1967 da bygda ble en del av Froland kommune. I forkant av kommunesammenslåingen var det ikke gitt at Mykland skulle bli innlemmet i Froland. Også Åmli og Birkenes var aktuell. Det ble holdt et uoffisielt valg i 1965, der flertallet ønsket å bli en del av Froland. Kun et fåtall ønsket å bli en del av Åmli, mens ingen ønsket å ble en del av Birkenes kommune.

Mykland kirke

Mykland fikk sin egen kirke i 1682. Før det ble sognet omtalt som «Vegusdal østen Sundet», og det betyr at vannet Vogsdalsfjorden danna grensa mellom øst og vest. Dagens åttekanta kirke er bygd i 1832 og ble restaurert i 1882.

Innbyggere

I 1900 hadde Mykland 749 innbyggere fordelt på 97 forskjellige garder. I dag har Mykland i underkant av 400 innbyggere. Bygda har egen barneskole, barnehage, tannklinikk, butikk og postfilial.

Kultur

Bygda har et aktivt bygdelag som blant annet arrangerer bygdekafè. Ungdomslaget arrangerer "Myklandsrevyen" en gang i året, som er et populært innslag i bygda. Mykland har også et aktivt skytterlag med egen skytebane på Hauglandsheia.  Idrettslaget i bygda arrangerer turer og skirenn for barna om vinteren. Etter skogbrannen har bygda reist seg gjennom prosjektet "Veien videre" og arrangerte dansegalla og festdag i bygda med politisk debatt og konserter. Reportasjekonseptet "Folk" på NRK lagde i denne sammenhengen en reportasje om bygefolkets vei ut av flammene og mot en dansegalla.
Kunstneren Nils Belland kommer i fra Mykland. Han har blant annet hatt malerier utstilt på Sørlandsutstillinga.

Turisme

Bygda har campingplasser på Hauglandsheia, Flateland og Risdal. De høyeste fjelltoppene i Froland kommune finnes her: Himmelsyna (649 moh), Vore og Befjell (658 moh). 
På Øvre Lauvrak ligger det et stein- og mosaikksenter. Her blir uslipt stein fra hele Norge til mosaikker, smykker og blomster. Mykland har også et eget skolemuseum.

Skogbrann

Skogbrannen i Froland 2008 er en av historiens verste skogbranner i Norge. Nesten 30 000 dekar skog brant og ble bekjempet av over 300 mann fra brannvesenet, heimevernet, sivilforsvaret og Røde Kors, i tillegg til flere helikoptre. Mykland sentrum var truet av brannen fra tre sider. Flere hytter ble flammenes rov, men ingen bebodde bolighus ble rammet. Røyklukten kunne kjennes helt til Thisted i Danmark.

Kjente personer

Historikeren Knut Mykland kom fra Mykland, og han skrev et trebinds bygdebokverk om stedet. Dette videreføres nå i et fjerde bind.
Ida Roggen

Karriere

Roggen ble vel kjent i Norge med vokalgruppa Pitsj etter utgivelsen av plata Pitsj (2006), innspilt i studioene til The Real Group med Anders Edenroth som produsent, etterfulgt av suksess i NRK-konkurransen «Kjempesjansen». Pitsj var da Tora Augestad, Anine Kruse, Benedikte Kruse and her twin sister Ane Carmen. Seinere erstattet Anja Eline Skybakmoen Tora Augestad. Roggen samarbeidet også med det norske rockbandet «CC Cowboys» on the album Innriss (2011).
Roggen er informasjonsrådgiver ved Universitetet i Oslo.
NM i bandy 1915

Det tredje norgesmesterskapet i bandy ble arrangert vinteren 1915. Det deltok fire klubber. Ready vant turneringen etter finaleseier 11-3 mot Trygg.
114 14

114 14 er det nasjonale telefonnummeret for å kontakte nærmeste politimyndighet i Sverige. Nummeret brukes for situasjoner som ikke er akutte, for eksempel politianmeldelser, tips eller spørsmål om pass, bevillinger, adresser og åpningstider. Nummeret brukes også for å komme i kontakt med sentralbordet eller en ansatt ved politimyndigheten.
114 14 ble opprettet for at man blant annet enklere skal kunne kontakte politiet uansett hvor man er uten å måtte belaste nødnummeret 112 eller huske den lokale politimyndighetens telefonnummer. 114 14 som telefonnummer ble innført i januar 2005. Politimyndighetens gamle telefonnummer sluttet å virke fra og med 29. februar 2008.
I nødsituasjon eller ved pågående lovbrudd skal man alltid ringe 112.
Railgun

En railgun er en elektrisk kanon som akselererer et elektrisk ledende prosjektil langs metallskinner som anvender de samme prinsipper som en homopolar motor. Railguns anvender to glidende eller rullende kontakter som tillater elektrisk strøm å passere gjennom prosjektilet. Denne strømmen vekselvirker med et sterkt magnetfelt generert av skinnene og denne vekselvirkning akselererer prosjektilet fordi bare det kan bevege seg.
En av karekteristikkene til en railgun er fraværet av bruk av brennbare fremdriftsmidler (den bruker kun prosjektilet og tilført elektriske energi), og dermed muligheten til å sende prosjektilet mye hurtigere enn det tradisjonell skytevåpenteknologi tillater.
Railguns har eksistert lenge kun som eksperimentell demonstrasjonsteknologi, men har i nyere tid endret seg til å bli en mer farbar militær teknologi. For eksempel, i slutten av 2000-årene, testet den amerikanske marinen en railgun som akselererer en 3,2 kg prosjektil til omkring 2,4 km/s (ca. mach 7).
Shanghai Greenland FC

Shanghai Shenua FC (1951–) er en kinesisk fotballklubb fra Shanghai som med unntak av 1981 har spilt i Kinas toppdivisjon.
Navnet Shenua kommer av shen hua som betyr «Shanghais blomst», som også er klubbens tilnavn.
Laget het først East China og vant toppligaen i 1961 og 1962, samt FA-cupen i 1956 og 1991. Laget ble proff i 1993 med nytt navn Shanghai Shenhua, og vant proffligaen i 1995 og FA-cup i 1998. Med ny sponsor ble navnet i 2001 endret til Shanghai Shenhua SVA SMEG. De vant Kinesisk superliga i 2003, men tapte dette gullet i 2013 etter man oppdaget kampfiksing. Nye eiere i 2007 endret navnet til Shanghai Shenghua Liansheng, og et eierskifte i 2014 endret navnet til Shanghai Greenland Shenhua FC.
Hjemmebanen er Hongkou Football Stadium (innviet 1998) med en tilskuerkapasitet på 33 000. Det var her finalen ble spilt i VM i fotball for kvinner 2007, og der Norges kvinnelandslag i fotball tapte bronsefinalen dagen før.
Det var her 33-årige Tom Kåre Staurvik jobbet i 2002 og spilte 4 kamper. I 2012 var 34-årige Didier Drogba her i noen måneder før han gikk til Galatasaray SK, i likhet med Nicolas Anelka som var spillende hjelpetrener for Jean Tigana en kort tid i 2012, men fikk ikke betalt og låntes til Juventus. En aldrende Tim Cahill spilte her i 2015 før den nytilsatte trener Gregorio Manzano tidlig 2016 ikke syntes han var så flink lenger, så Cahill gikk da til Hangzhou Greentown F.C..